KUNINGRIIGI TUUL
Tere tulemast taas saatesarja Kuningriigi tuul.
Eelmises saates alustasime kolmeosalist seeriat, kus vaatame,
milline murrang toimub maailmas
70 aastat pärast II Maailmasõja lõppu.
Täna vaatame, mis toimus Poolas
70 aastat pärast Auschwitzi surmalaagri vabastamist.
Maailmas käiv muutus
sõnastati sakslaste alustatud globaalsel 100 päeva palveüritusel.
100 päeva palve algas 2015. a jaanuaris Krakovis,
70 aastat pärast Auschwitzi surmalaagri vabastamist.
Palvekampaania lõppes mais Jeruusalemmas,
kui Euroopas möödus 70 aastat 2. Maailmasõja lõpust.
Auschwitzi koonduslaager asus Poolas.
Poolal oli saja aasta vältel enne seda
olnud juutidega siiski täiesti teistmoodi suhe.
Poolakas Henryk Wieja
osales nii Krakovi kui Jeruusalemma konverentsidel.
Minu meelest esindavad Poola rahvas ja maa pettumust,
mida kristlased ja kogudus
juutides tekitasid.
Me ei aktsepteerinud neid okstena, mis juuri õnnistavad ja hoiavad.
Selle asemel me põlgasime neid, hülgasime nad
ja jätsime nad rõhuja kätte.
Teise Maailmasõja ajal puudutas juutide hävitamine
Euroopa maade seas jõulisimalt just Poolat.
Rohkem kui kolmest miljonist Poola juudist tapeti ca 90 %.
Enamik natside koonduslaagreist asusid just Poolas
ja just Poola pinnasel
tapeti holokausti ajal rohkem juute kui kõigis teistes maades kokku.
Valu süvendab see, et just Poola oli holokausti eelsel ajal
juutide suhtes ehk sõbralikeim riik
ja seda nimetati isegi juutide taevaks.
Seepärast oli just Poola ja Auschwitzi lähedal asuv Krakov
loomulik koht palvekampaania alustamiseks
rahvaste ja Iisraeli suhte parandamiseks.
Poolakate ühine ajalugu juutidega ulatub kaugele.
Esimesed juudid asusid Poola elama ca 1000. a
ja Poola valitsejad suhtusid neisse positiivselt.
Poolakatel ja juutidel on 1000-aastane ühine ajalugu.
Poola suhtus Euroopa maade seas juutidesse avatuimalt ja sõbralikuimalt,
alati kui neid taga kiusati.
Sajandeid, alates 10. sajandist,
põgenesid juudid kõikjalt Euroopast tagakiusu eest Poola.
Nad olid peaaegu lemmikuiks kõigile Poola kuningatele.
Nad kehtestasid juutidele soodsaid seadusi.
Enamus, kui mitte kõik, kuningate finantsnõunikud
olid alati juudid.
Isegi finantssüsteemi esmaviljad, näiteks mündid,
sisaldasid heebrea koostisosi,
kuna juudid aitasid poolakaid rahvamajanduse vallas.
See vältas läbi ajaloo.
Juutide vool Poola kulmineerus pärast usupuhastust.
Poolast sai peaaegu protestantlik riik,
kuna kuningas ja enamik keskklassi hakkas protestantideks.
Poola reformatsiooni nõrkuseks oli see,
et see ei jõudnud kunagi talupoegade ega aadlikeni.
Lõpuks said Poola reformatsiooni juhtidest ariaanid
ehk Püha Vaimu vastased kristlased.
See kustutas Poola reformatsiooni.
Enamik juute elas juba Poolas ja neid voolas mujalt edasi,
isegi nii palju, et 18. saj lõpuks ja 19. saj alguseks
elas Poolas 80 % kogu maailma juutidest.
Poola oli ka juutide usukeskuseks.
Müstilised juudid pidasid Poolat maaks,
kus elab Jumal ja kus saab puhata.
Nad kutsusid seda Polaniaks või Poliniks.
Nad julgustasid teiste maade juute Poola kolima.
19. saj algul käivitus juutide migratsioon Ameerikasse.
Põhjuseks oli äri. Usujuhid jäid Poola.
Teine Maailmasõda algas sellest,
kui Natsi-Saksamaa vallutas 1939. a septembri alguses Poola.
Sel ajal elas Poolas endiselt ligi pool Euroopa juutidest.
Jumala vaenlastel oli toona lihtne
rajada enamik koonduslaagreid Poola,
sest enne 2. Maailmasõda oli 11 % Poola elanikest juudid.
11 % Poola rahvastikust olid juudid.
Oli terveid linnu, nagu Auschwitz, mis olid läbinisti juudi linnad.
Juute kaitsnud Poola pinnasest
sai juutide hävitamiskoht.
Valusaim meie jaoks on see, et neid kutsutakse Poola koonduslaagreiks.
Ei. Need olid natside koonduslaagrid, mis juhtusid olema Poolas.
Holokaust oli täielikus vastuolus
Poola ja juutide 1000-aastase ühise ajalooga.
Paljud poolakad püüdsid juute kaitsta,
kuid see muutus natside võimu all üha raskemaks.
Kaks aastat pärast natside okupatsiooni Poolas
määrasid sakslased perekondliku surmanuhtluse neile,
kes juute kaitsesid.
Surm ootas ka juutidele peavarju, küüdi ja toidu andmise eest.
Sakslased tapsid kümneid tuhandeid poolakaid,
kes vaatamata surmaohule jätkasid juutide aitamist.
Juutide taevas muutus ühe hetkega juutide põrguks.
Müstilised juudid pidasid Poolat
kõige juudisõbralikumaks riigiks.
Valmistasime neile rahvusena Teises Maailmasõjas pettumuse.
Kui väljast tulnud rõhuja ründas, ei suutnud me neid kaitsta.
Üheski teises riigis pole nii palju "õigeid rahvaste seas"
kui Poolas, kuid sellest hoolimata oli meie riigis palju antisemitismi.
Holokaustist pääsenud Poola juutide suhe oma juurtega
on valus olnud.
Poola juutidel oli kergem andestada sakslastele,
kuid poolakatele andestamine oli neile väga raske,
kuna see oli nende kodumaa. Tegu oli nende naabritega.
Rahvaste suhete paranemine juutide ja Iisraeliga algab sellest,
et rahvad tunnistavad ja tunnustavad oma juutide-vastaseid väärtegusid.
Krakovisse kogunenud palvetajad käisid algul Auschwitzi surmalaagris.
Käisime Auschwitzis
ja tunnistasime oma süüd, mida rahvastena kanname.
Süüdi pole ainult sakslased, natsid, vaid ka meie, teised rahvad.
Isegi kogudus vaikis. See vaatas pealt ega teinud midagi.
Me kõik tundsime, et oleme valitud rahvast alt vedanud.
Matteuse 25. peatükis ütleb Kristus, et rahvad peavad Talle aru andma
oma suhtumise eest Tema vendadesse ja õdedesse.
Selles evangeeliumitekstis
jagab Jeesus maa peale naastes rahvad kitsedeks ja lammasteks.
Pärandiosa oma kuningriigis lubab Ta üksnes lammasrahvastele.
Krakovisse kogunes palvetajaid kümnetest maailma riikidest,
jagama Jumala südamevalu
ja paluma andeks Tema silmatera kohtlemist.
Ärgake! On aeg tuua palved Isa ette.
Nüüd on aeg. Tehke seda! Yeshua nimel.
Vii mind sinna, kus pühamast püha Talle vere kaudu sinna mind vii
Krakovi konverentsil
saabus leppimine uuel moel ka sakslastele ja poolakatele.
Olime astunud meeleparanduse ja andekspalumise etappi.
Pärast oma sõnumit
palusin ühelt juudi proualt spontaanselt andeks seda,
kuidas me rahvana nad hooletusse ja kaitseta jätsime ning hülgasime.
Õde Yoela koos Haraldiga tegi sama sakslaste nimel.
Seejärel selgitasime koos Haraldiga,
et sakslaste süü erineb veidi poolakate omast,
ja miks võib olla raskem andestada poolakatest naabritele.
See viis leppimiseni poolakate ja sakslaste ja juutide vahel.
Talle vere kaudu
Vii mind paika, mis pühamaist püham
Puuduta, puhasta, siin olen ma
Poola raskused juutide suhtes ei lõppenud Saksa okupatsiooniga.
Poola jäi pärast 2. Maailmasõda sarnaselt ülejäänud Ida-Euroopaga
NSVL mõjusfääri.
Kommunismi võimu alguse järel
kolisid paljud Poola jäänud juudid Palestiinasse.
Erinevalt teistest idabloki maadest
lubas Poola 1946-47 juutidel vabalt riigist lahkuda.
Poola juutidel oli täiesti erinev kutsumine
seoses Iisraeli riigi sünniga.
Peame meeles pidama, et see aeg Poolas
oli "pikendatud rasedus", nagu president Rivlin ütleb.
Poola juudid unistasid oma uuest kodumaast.
Herzl oli Ungari juut,
kuid tänase Iisraeli rajasid Poola juudid.
Ben Gurion ja paljud teised olid Poola juudid.
Tel Aviv rajati saja aasta eest.
Seda kutsuti Väikeseks Varssaviks, sest see oli Poola linn.
Selle baarides, teatrites ja kohvikutes räägiti peamiselt poola keelt.
60 % esimese Knesseti liikmetest olid poolakad.
Resolutsioonid tehti heebrea keeles,
aga vaieldi poola keeles, sest see oli neil emakeeleks.
1968. a oli lähiajaloos traagiline,
kui kommunistlikku parteid raputas konflikt.
Võimule tulnud uus tiib
süüdistas Poola kommunistliku süsteemi rajajaid,
kellest paljud olid juudi päritolu.
Neid süüdistati riigis valitsenud pingetes.
Antisemitismi esines isegi kommunistliku partei tasandil.
See viis juutide väljarändeni 1968. a.
Noortesse lõi see vist valusama haava kui holokausti sündmused.
See madalseis oli siiski ka pöördeks Poola suhetes Iisraeli ja juutidega.
Kommunismi kokkuvarisemise järel toimunud esimestel vabadel valimistel
sai kommunismivastane liikumine Solidaarsus Lech Walesa juhtimisel
parlamendis pea kõik vabad kohad.
Poola taastas Iisraeliga diplomaatilised suhted
ja presidendiks saanud Walesa palus Knessetis poolakate nimel andestust.
Esimesed vabad valimised korraldati 1989. a.
Paika pandi uus valitsus, mille peaministriks sai Mazowiecki.
Ta lähenes Juudi Kongressile ja Iisraeli valitsusele, et uurida,
kuidas saaks maade suhteid parandada.
Maailm ei tea sellest, aga toimus "Operatsioon Sild",
kus Poola valitsus ja Mossad korraldasid tuhandetele juutidele
salaja Poola kaudu aliya Venemaalt ja endistest NSVL-i riikidest.
Paljud ei tea seda.
Kuidas osalevad selles muutuses Poola usklikud?
Poola osaleb ööpäevaringses palveliikumises.
Iga päev kaetakse Poola vihmavarju kombel palvetega.
Eestpalve käib pidevalt. Osaleb sadu kirikuid ja kogudusi.
Meie kogudus palvetab alati iga kuu esimesel esmaspäeval.
Palve toimub kahetunniste vahetustena.
Rahvusvahelisel palvepäeval 2009. a
sai mu naine Issandalt sõnumi,
et Ta tahab õnnistada meie rahvast ja maad,
kuid meie maa on rikutud süütu verega.
Kohe järgnes selgitus:
Nii palju juute ja teisi on valanud oma süüta verd.
Poola pinnas on rikutud. Seepärast ei saa me ärkamist oodata.
Kogusime kogu riigist kokku apostellikke ja prohvetlikke juhte.
Ütlesin naisele, et see ei puuduta üksnes meid, vaid tervet rahvast.
Rahvuslik juhtkond otsustas seejärel korraldada ühe prohvetliku aktsiooni.
2009. a septembris
möödus 70 aastat Teise Maailmasõja algusest.
Juhid kogu Poolast tõid väikestes anumates maad, mulda,
mille valasime kokku suurde vanni.
Korraldasime leivamurdmise, valasime sinna veini
ja palusime Jumalalt andeks süütute vere valamise eest.
Palusime Temalt armu, et võiks alata ärkamine.
Seejärel on vaimsed asjad kiires tempos liikuma hakanud.
Nüüd, viis-kuus aastat hiljem,
seisame rahvusliku ärkamise künnisel.
Hoosianna, hoosianna
Hoosianna, Kõigekõrgem
Kui 70 aasta tagused sündmused Krakovis lõpuni käsitleti,
tähendas see uude aega siirdumist.
Äkitselt mõistsime, et seisame uuel teel.
Meeleparanduse etapp oli lõpule jõudmas
seoses kõigi nende aastapäevadega.
Nüüd võime ühiselt midagi juutide heaks ära teha.
Kui me kõik koos sellel konverentsil selle sõnadesse panime,
kui tegime prohvetliku lepitusakti juutide, poolakate ja teiste vahel,
tundsid kõik äkitselt suurt, seletamatut kergendust.
Mu naine tuli spontaanselt lavale.
Ta on juudi päritolu. Ta ütles, et midagi oli juhtunud.
"Kandsin siiani koormat. Ei suutnud vaadata filme holokaustist.
Kuid siin konverentsil olen tervenenud. Olen vaba ja rõõmus."
Paljud samastusid mu naise Alina kogemusega.
Kogesime seda konverentsil. Küsisime Issandalt, mis see oli.
Äkitselt hakkas üks teine juht USAst prohvetlikult selgitama,
et Jumal võtab ära süütunde ja häbi rüü
ning riietab meid tervenemise ja lepituse rüüga.
Kogesime seda tõesti emotsionaalselt, füüsiliselt ja vaimselt.
Oleme muutunud.
Hoosianna, hoosianna
Hoosianna Kõigekõrgem
Hoosianna, hoosianna
Nüüd oleme uue ajastu heeraldid.
Näeme vaimses õhkkonnas peaaegu et ajaloolist muutust.
Jumal ütleb: "Nii, kogudus. Meeleparandus on tähtis.
Armastan meeltparandavat südant. Nüüd tehke midagi Iisraeli heaks!"
Poola rahvas on teinud sihipärast tööd hävingu parandamiseks,
kuhu riiki valitsenud naabermaad suhted Iisraeliga 50 aastaga tõukasid.
Suhete parandamise monumendiks on
Soome arhitektide Rainer Mahlamäki ja Ilmari Lahti loodud Polini Muuseum.
Aasta eest avati Varssavis muuseum
poolakate ja juutide 1000-aastase ühise ajaloo mälestuseks.
See ei esitle ainult holokausti ajalugu, vaid ka kooselu
ja loob uut tulevikulootust.
Poola on andnud riigist põgenenud poolakatele ka võimaluse
saada tagasi Poola kodakondsus.
Paljud juudid, kes on avastanud oma Poola juured,
taotlevad nüüd Poola passi.
Neil on nüüd topeltkodakondsus, nii juudi kui Poola oma.
Näeme seda taastumise ja leppimise protsessina.
Poola on unikaalne riik kogu Euroopas.
Meil toimub juudi kultuuri-, muusika- ja filmifestivale
peaaegu igas linnas. Julgeolekukorraldusi pole vaja.
Juudid on teretulnud. Plakateil majaseintel seisab:
"Juudid, tunneme teist puudust."
Mõistetakse, et juutide kaotamisega kadus suur osa meie kultuuripärandist.
Ka Poola ja Iisraeli riiklik suhe on tugevnenud.
Poola valitsus pingutab kõvasti leppimise, andestamise
ja koostöö nimel. Poola rahvas ja valitsus
on üks Iisraeli-sõbralikemaid riike Euroopas.
Näeme sellist leppimisprotsessi. Rõõmustame selle üle kristlastena,
sest meie kohus on palvetada valitsuse ja oma maa eest.
Tahame olla lammasrahvas, mitte sikkrahvas.
Poola on näide sellest,
kuidas rahva suhe Iisraeliga võib paraneda.
Kui see on võimalik Poola puhul,
mis muutus "juutide taevast" "juutide põrguks",
on see võimalik ka teistele rahvastele.
Usun, et peame kristlastena oma rahva eest vastutuse võtma.
Eelkõige oma rahva juhtide eest, aga ka rahva eest tervikuna.
Jumal ju ütleb, et kui mitte kogu rahvas, vaid Tema omad, usklikud,
kes on kutsutud Tema nimesse, parandavad meelt, siis sellest piisab.
Kui meie usklike, Kristuse järgijatena, kanname oma vastutust,
ja palvetame Taanieli kombel, teeme meeleparanduse samme
ja palume Jumalalt andeks juhtide ja rahva eest,
siis Jumal tervendab juhi, sest kuninga süda on ju Tema käes.
Ja Ta tervendab maa.
Kui usklikud on seal, kus nad olema peavad,
siis jõuab kogudus, maa ja riik Jumala vaatevinklist õigesse kohta.
Krakovi konverentsist algas ülemaailmne 100 päeva palve,
kus eri rahvaste eestpalvetajad
palvetasid süstemaatiliselt oma rahva ja Iisraeli suhte eest.
100 päeva palve koordinaator Harald Eckert on nõus arusaamaga,
et Krakovis kogetud leppimine vabastas pilgud tulevikku vaatama.
Krakovis kogunes 300 inimest ca 30 riigist.
Paljud on rääkinud, et konverentsi või Püha Vaimu mõjul
on nad saanud teadlikuks ajastust, milles elame.
Olen kuulnud mitmeid tunnistusi
Krakovi konverentsil ja pärast seda,
et paljude vaimus, elus, tajus
ja prohvetlikus arusaamises on toimunud muutus.
See on mind väga julgustanud ja kinnitas minu usku,
et elame tõesti murranguhetkes.
Järgmises saates oleme lõppkonverentsil Jeruusalemmas
ja vaatame, mis maailmas selle 100 päeva jooksul toimus.
Palvetame koos.
Aitäh, Isa, et teed rahvaste seas imesid
nende suhetes juutide ja Iisraeliga.
Aitäh muutuse eest, mis rahvaste seas käimas on.
Lase oma armus meil kõigil leida oma koht selles,
mida praegu teed.
Jeesuse nimel, aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411 SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri